લાજપોર જેલમાં કેદીઓ નાસ્તાની વસ્તુ બનાવે અને તેનું વેચાણ બજારમાં પોતાની કંપની કરશે એ રીતનું એમઓયુ બનાવ્યા બાદ તેનો દુરુપયોગ કરી રૂ. 9 લાખની છેતરપિંડી કરનારા ભાવેશ્રી દાવડા અન અંકિત મહેતાએ રાજ્યની અન્ય જેલોમાં પણ આ રીતે એમઓયુ બનાવ્યા બાદ લાખો રૂપિયાની છેતરપિંડી કરી હોવાની પૂરી શક્યતા છે. આ વાતને કેન્દ્રમાં રાખી સીઆઈડી ક્રાઇમની ટીમે એ દિશામાં તપાસ શરૂ કરી છે. લાજપોર જેલના અધિક્ષક સાથે જે એમઓયુ બનાવ્યો તેમાં અંકિત મહેતાએ પોતાનું નામ મેહુલસિંહ વાઘેલા દર્શાવ્યું હતું.